text: To mænd gik amok efter en bytur 
  20 maj 2017 kl. 05.05
  Tidligt lørdag morgen er to mænd anholdt for en række voldssager i Grindsted.
  Efter en lang aften i byen gik to mænd amok i Grindsted. Omkring klokken 05.00 begyndte de to personer at slå omkring sig på flere forskellige personer i nattelivet.
  - De to mænd har været rundt sammen for at uddele øretæver til flere forskellige, siger vagtchefen ved Sydøstjyllands Politi til TV SYD.
  Det hele stod på i cirka 20 minutter, indtil de blev anholdt og taget med på politistationen.
  - Vi ved ikke så meget endnu, men nu skal de afruses, og så må vi se, om de kan fremstilles i grundlovsforhør, siger vagtchefen.
  